Jónas Árnason , rithöfundur og alþm. , fæddist á Vopnafirði 28.5 . 1923 en ólst upp í Reykjavík . Foreldrar hans voru Árni Jónsson frá Múla , alþm. og rit - stjóri , og k.h. , Ragnhildur Jón - asdóttir húsfreyja . Árni var sonur Jóns , alþm. í Múla í Aðaldal , bróður Sigríðar , langömmu Sveins Skorra Höskuldssonar prófessors . Jón var af Harðabónda - ætt og Skútustaðaætt , en Valgerður , kona hans , var dóttir Jóns , þjóðfundarm . í Lundarbrekku , sonar Jóns Þorsteinssonar , ættföður Reykjahlíðarættar . Móðurbróðir Jónasar var Helgi frá Brennu . Meðal systkina Jónasar var Jón Múli , útvarpsmaður , djasssérfræð - ingur og tónskáld . Kona Jónasar var Guðrún , dóttir Jóns Bjarnasonar , héraðslæknis á Kleppjárnsreykjum í Borgarfirði , og Önnu Kristínar Þorgrímsdóttur húsfreyju og eignuðust þau Jónas og Guðrún fimm börn . Jónas lauk stúdentsprófi frá MR 1942 og var við nám við HÍ og í Bandaríkjunum . Hann var blaða - maður við Fálkann og Þjóðviljann , ritstjóri Landnemans og sjómaður 1953 - 54 . Hann var kennari í Nes - kaupstað , í Flensborg og í Reykholti 1953 - 65 og alþm. 1949 - 53 og 1967 - 79 . Jónas var lipur og skemmtilegur penni og stórkostlegur söngtextahöfundur . Hann gerði texta við lög Jóns , bróður síns , sem hvor tveggja er að finna í hinum klassísku söngleikjum þeirra . Jónas sendi frá sér eftirtaldar bækur og leikrit : Fólk 1954 ; Sjór og menn 1956 ; Fuglinn sigursæli 1957 ; Veturnóttakyrrur 1957 ; Deleríum Búbónis ( ásamt Jóni Múla ) 1961 , leikrit ; Tekið í blökkina 1961 ; Sprengjan og pyngjan 1962 ; Syndin er lævís og lipur , ævisaga Jóns Sig - urðssonar kadetts , 1962 ; Undir fönn 1963 ; Járnhausinn , leikrit , 1965 ; Þið munið hann Jörund , leikrit , 1970 ; Skjaldhamrar , leikrit , 1975 ; Valmúinn springur út á nóttunni , leikrit , 1978 ; og Halelúja 1981 . Þá kom út viðtalsbók við hann sem Rúnar Ármann Arthúrsson tók saman 1986 . Merkir Íslendingar . Morgunblaðið . 28. maí 2016 , bls. 43